|  |  |
| --- | --- |
| Կազմվեց 17.11.2023 թ-ին 11 թերթից  Հաստատված՝  Հայաստանի Հանրապետության  Արմավիրի մարզի Մեծամոր համայնքի ավագանու 2024 թվականի օգոստոսի 16-ի N 107-Ա որոշմամբ։  Մեծամոր համայնքի ղեկավար՝    Վահրամ Խաչատրյան  ----------———----------- | Տպագրված է ընդամենը 2 օրինակից  ՕՐԻՆԱԿ \_\_\_\_\_  ԳՐԱՆՑՎԱԾ է՝  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԻՐԱՎԱԲԱՆԱԿԱՆ ԱՆՁԱՆՑ ՊԵՏԱԿԱՆ ՌԵԳԻՍՏՐԻ ԿՈՂՄԻՑ ՝  «--------------» --------------------------------20 թ.  գրանցման համարը՝ \_\_\_\_\_\_\_\_\_\_\_\_\_\_\_\_\_\_\_\_  ՀՎՀՀ՝\_\_\_\_\_\_\_\_\_\_\_\_\_\_\_\_\_\_\_\_\_\_\_    աշխատակից՝——————————  ————————————————— |

**Կ Ա Ն Ո Ն Ա Դ Ր ՈՒ Թ Յ ՈՒ Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՄԵԾԱՄՈՐ ՀԱՄԱՅՆՔԻ «ՄԵԾԱՄՈՐԻ ԱՌՈՂՋԱՊԱՀՈՒԹՅՈՒՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**Հավելված**

Հայաստանի Հանրապետության Արմավիրի

մարզի Մեծամոր համայնքի ավագանու

2024 թվականի օգոստոսի 16–ի

N 107–Ա որոշման

**Կ Ա Ն Ո Ն Ա Դ Ր ՈՒ Թ Յ ՈՒ Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՄԵԾԱՄՈՐ ՀԱՄԱՅՆՔԻ «ՄԵԾԱՄՈՐԻ ԱՌՈՂՋԱՊԱՀՈՒԹՅՈՒՆ» ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ**

**1․ Ընդանուր դրույթներ**

**1.1** Հայաստանի Հանրապետության Արմավիրի մարզի Մեծամոր համայնքի «Մեծամորի առողջապահություն» համայնքային ոչ առևտրային կազմակերպությունը (այսուհետ՝ Կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող ոչ առևտրային կազմակերպություն է, որը ստեղծվել է «Հայաստանի  Հանրապետության Արմավիրի  մարզի  Մեծամոր համայնքի Ակնալճի բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N99․215․840935/, «Հայաստանի  Հանրապետության Արմավիրի  մարզի  Մեծամոր համայնքի Նալբանդյան բնակավայրի Վազգեն Ղուկասյանի անվան բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83․215․839491/,  «Հայաստանի  Հանրապետության Արմավիրի  մարզի  Մեծամոր համայնքի Տարոնիկի բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N99.215.840790/, «Հայաստանի  Հանրապետության  Արմավիրի  մարզի  Մեծամոր համայնքի Արևիկի  բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.839918/, «Հայաստանի  Հանրապետության Արմավիրի  մարզի  Մեծամոր համայնքի Արգավանդի  բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.840121/, «Հայաստանի  Հանրապետության  Արմավիրի  մարզի  Մեծամոր համայնքի Ալաշկերտի  բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.838834/, «Հայաստանի  Հանրապետության Արմավիրի  մարզի  Մեծամոր համայնքի Մրգաշատի բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.837432/, «Հայաստանի  Հանրապետության Արմավիրի  մարզի  Մեծամոր համայնքի

**2**

Արմավիրի բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.839929/, «Հայաստանի  Հանրապետության  Արմավիրի  մարզի  Մեծամոր համայնքի Շենավանի  բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.841104/, «Հայաստանի  Հանրապետության Արմավիրի  մարզի  Մեծամոր համայնքի Բամբակաշատի  բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.838832/,   «Հայաստանի Հանրապետության Արմավիրի  մարզի  Մեծամոր համայնքի Ջանֆիդայի բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.841173/, «Հայաստանի  Հանրապետության Արմավիրի  մարզի  Մեծամոր համայնքի Տանձուտի բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.840083/, «Հայաստանի  Հանրապետության Արմավիրի  մարզի  Մեծամոր համայնքի Այգեշատի բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.839846, «Հայաստանի

Հանրապետության Արմավիրի  մարզի  Մեծամոր համայնքի Մարգարայի բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.841651/, «Հայաստանի  Հանրապետության Արմավիրի  մարզի  Մեծամոր համայնքի Փշատավանի բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.838829/, «Հայաստանի  Հանրապետության Արմավիրի  մարզի  Մեծամոր համայնքի Զարթոնքի բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.840574/, «Հայաստանի  Հանրապետության Արմավիրի  մարզի  Մեծամոր համայնքի Վարդանաշենի բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.842054/, «Հայաստանի  Հանրապետության Արմավիրի  մարզի  Մեծամոր համայնքի Նորապատի բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.841427/, «Հայաստանի  Հանրապետության Արմավիրի  մարզի  Մեծամոր համայնքի Նոր Արտագերսի բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.839647/, «Հայաստանի  Հանրապետության Արմավիրի  մարզի  Մեծամոր համայնքի Գետաշենի բժշկական ամբուլատորիա» /գրանցված ՀՀ իրավաբանական անձանց պետական ռեգիստրում, գրանցման N83.215.840432/համայնքային ոչ առևտրային կազմակերպությունների միաձուլման ձևով վերակազմակերպվելու արդյունքում և հանդիսանում է վերջիններիս իրավահաջորդը, որին էլ փոխանցվում են բոլոր իրավունքներն ու պարտականությունները՝ փոխանցման ակտերին համապատասխան։

**1.2.** Կազմակերպությունն իր գործունեության ընթացքում ղեկավարվում է Հայաստանի Հանրապետության Սահմանադրությամբ, քաղաքացիական և աշխատանքային օրենսգրքերով, «Տեղական ինքնակառավարման մասին»,

**3**

«Պետական ոչ առրտրային կազմակերպությունների մասին», «Գնումների մասին» ՀՀ օրենքներով, Հիմնադրի որոշումներով, այլ իրավական ակտերով և սույն կանոնադրությամբ։

**1.3** Կազմակերպությունը ստեղծված է համարվում նրա՝ օրենքով սահմանված կարգով պետական գրանցման պահից սկսած։

**1.4.** Կազմակերպության հիմնադիրը Հայաստանի Հանրապետության Արմավիրի մարզի Մեծամոր համայնքն է (այսուհետ՝ Համայնք)՝ ի դեմս Համայնքի ավագանի (այսուհետ՝ Հիմնադիր), իսկ հիմնադրի կողմից, որպես համայնքային կազմակերպության կառավարումն իրականցնող լիազորված մարմին հանդես է գալիս Մեծամոր համայնքի ղեկավարը (այսուհետ՝ Համայնքի ղեկավար)։

**1.5.** Կազմակերպությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով։ Կազմակերպությունը կարող է իր անունից ձեռք բերել ու իրկանացնել գույքային և անձնական ոչ գույքային իրավունքներ, կրել պարտավորություններ, դատարանում հանդես գալ որպես հայցվոր կամ պատասխանող։

**1.6.** Կամզակերպությունը այլ կազմակերպության հիմնադիր կամ մասնակից կարող է հանդիսանալ միայն Հիմնադրի որոշմամբ։

**1.7.** Կազմակերպությունը կարող է ունենալ հիմնարկներ, մասնաճյուղեր կամ ներկայացուցչություններ, որոնք ստեղծվում են Հիմնադրի որոշմամբ, և օրենքով սահմանված կարգով ենթակա են հաշվառման իրավաբանական անձաց գրանցումն իրականացնող մարմնի կողմից։

**1.8.** Կազմակերպությունը ունի Հայասատնի Հանրապետության Զինանշանի պատկերով իր անվանմամբ կնիք, տարբերանշան, խորհրդանիշեր, ձևաթղթեր և ՀՀ օրենսդրությամբ չարգելված անհատականացման այլ միջոցներ։

**1.9.** Կազմակերպությունը պատասխանատվություն չի կրում Հիմնադրի պարտավորությունների համար։ Հիմնադիրը պատասխանատվություն է կրում մինչև Կազմակերպության պետական գրանցումը ծագած՝ Կազմակերպության ստեղծման հետ կապված պարտավորությունների համար։

**1.10.** Կազմակերպության անվանումն է՝

1)Հայերեն լրիվ՝ Հայաստանի Հանրապետության Արմավիրի մարզի Մեծամոր համայնքի «Մեծամորի առողջապահություն» համայնքային ոչ առևտրային կազմակերպություն,

2)Հայերեն կրճատ՝ ՀՀ Արմավիրի մարզի Մեծամոր համայնքի «Մեծամորի առողջապահություն» ՀՈԱԿ,

3)Ռուսերեն լրիվ՝ общинная не коммерческая организация «Здравоохранение Мецамора» Мецаморской общины Армавирской области Республики Армения

4)Ռուսերեն կրճատ՝ ОНКО «Здравоохранение Мецамора» Мецаморской общины Армавирской области РА

5) Անգլերեն լրիվ «Metsamor healthcare» of Metsamor community Armavir region Republic of Armenia community non-commerical organization,

6) Անգլերեն կրճատ «Metsamor healthcare» of Metsamor community Armavir region of RA CNCO.

**4**

**1.11․** Կազմակերպության գտնվելու վայրն է՝ Հայաստանի Հանրապետության Արմավիրի մարզ, Մեծամոր համայնք, ք․Մեծամոր, Վարչական կենտրոն շ․1:

**2․ Կազմակերպության գործունեության առարկան և նպատակը**

**2.1.** Կազմակերպության գործունեության առարկան՝

1. բնակչության առողջության պահպանումը, բարելավումը,
2. առողջ ապրելակերպի քարոզչություն,
3. հիվանդությունների կանխարգելումը,
4. պետության կողմից երաշխավորված բժշկական օգնություն և սպասարկում իրականացնելը։

**2.2․** Կազմակերպություն գործունեության նպատակը՝

1)մարդու և հանրության առողջության պահպանումը, բնակչության առողջության բարելավումը, հիվանդությունների կանխարգելումը,

**2.3․**Կազմակերպությունը կարող է իրականացնել ձեռնարկատիրական գործունեության հետևյալ տեսակը՝

1)բժշկական օգնություն և սպասարկում

**3. Կազմակերպության կառավարումը**

**3.1.** Կազմակերպության կառավարումն իրականացնում են Հիմնադիրը,

Համայնքի ղեկավարը և Կազմակերպության գործադիր մարմինը՝ տնօրենը։ Համայնքի ղեկավարը, Կազմակերպության գործադիր մարմինը Կազմակերպության անունից հանդես գալիս պետք է գործեն բարեխղճորեն և ողջամիտ՝ ի շահ իրենց կողմից ներկայացվող Կազմակերպության։

**3․2․** Հիմնադիրն ունի Կազմակերպության գործունեությանը և կառավարմանը վերաբերվող ցանկացած հարցի վերջնական լուծման իրավունք՝ բացառությամբ Հայաստանի Հանրապետության օրենսդրությամբ նախատեսված դեպքերի։

**3․3․** Հիմնադրի բացառիկ լիազորություններն են`

1) Կազմակերպության հիմնադրումը,

2) Կազմակերպության գործունեության առարկային և նպատակների, այդ թվում՝ նրա կողմից իրականցվող ձեռնարկատիրական գործունեության տեսակների սահմանումը,

3) Կազմակերպության վերակազմակերպումը և լուծարումը,

4) Կազմակերպության կանոնադրության հաստատումը և դրանում փոփոխությունների կատարումը,

5) Հաստատում է Կազմակերպության կառուցվածքը, աշխատակիցների թվաքանակը, հաստիքացուցակը և պաշտոնային դրույքաչափերը,

6) Հաստատում է Կազմակերպության կառուցվածքը և աշխատողների թիվը,

7) Հայաստանի Հանրապետության օրենքով և սույն կանոնադրությամբ նախատեսված այլ հարցերի լուծումը,

**3.4․** Համայնքի ղեկավարը իրականցնում է Կազմակերպությունում ընդհանուր կառավարումը, ապահովում է նրա բնականոն գործունեությունը և պատասխանատվություն է կրում դրանց ոչ պատշաճ կատարման համար։

**3.5.** Համայնքի ղեկավարը`

1) Սույն կանոնադրությամբ սահմանված կարգով իրականացնում է Կազմակերպության կառավարման մարմինների ձևավորումը և նրանց լիազորությունների վաղաժամկետ դադարեցումը,

**5**

2) վերահսկողություն է իրականացնում Կազմակերպության գործունեության նկատմամբ,

3) կասեցնում կամ ուժը կորցրած է ճանաչում Կազմակերպության գործադիր մարմնի կամ կոլեգիալ կառավարման մարմնի` Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,

4) լսում է Կազմակերպության գործունեության մասին հաշվետվություններ, քննում Կազմակերպության գործունեության վերստուգման արդյունքները,

5) վերահսկողություն է իրականացնում Կազմակերպության ամրացված պետական կամ համայնքային սեփականության օգտագործման և պահպանության նկատմամբ,

6) վերահսկողություն է իրականացնում Կազմակերպության սեփականության պահպանության նկատմամբ, իսկ օրենքով, հիմնադրի որոշմամբ կամ սույն կանոնադրությամբ նախատեսված դեպքերում համաձայնություն է տալիս գույքի օտարման կամ վարձակալության հանձնման համար,

7) իրականացնում է օրենքով, հիմնադրի որոշումներով և Կազմակերպության կանոնադրությամբ նախատեսված այլ գործառույթներ,

8) հաստատում է Կազմակերպության տարեկան ծախսերի նախահաշիվը, տարեկան հաշվետվությունները և տարեկան հաշվեկշիռը, եթե Կազմակերպությունը չունի կոլեգիալ կառավարման մարմին։

**3.6.** Կազմակերպության գործադիր մարմինը`

ա) Կազմակերպության ընթացիկ գործունեության ղեկավարումն իրականացնում է գործադիր մարմինը (տնօրենը), որին պաշտոնում նշանակում և պաշտոնից ազատում է Համայնքի ղեկավարը՝ ՀՀ օրենսդրությամբ սահմանված կարգով։ Կազմակերպության տնօրենն օրենքով Հիմնադրի ու Համայնքի ղեկավարը որոշումներով և սույն կանոնադրությամբ իրեն վերապահված լիազորությունների սահմաններում ղեկավարում է Կազմակերպության գործունեությունը և կրում պատասխանատվություն՝ ՀՀ օրենսդրությամբ, Հիմնադրի կամ Համայնքի ղեկավարը որոշումների, սույն կաոնոադրության և կնքված պայմանագրերի պահանջները չկատարելու կամ ոչ պատշաճ կատարելու համար,

բ) Տնօրենի հետ կնքվում է աշխատանքային պայմանագիր, որը Հիմնադրի անունից ստորագրում է Համայնքի ղեկավարը,

գ) Կազմակերպության գործադիր մարմնում նշանակված անձը պետք է բավարարի ՀՀ օրենսդրությամբ սահմանված պահանջներին,

դ) Կազմակերպության տնօրենը պետք է ունենա բարձրագույն կրթություն և հանրային ծառայության առնվազն չորս տարվա ստաժ կամ առնվազն հինգ տարվա մասնագիտական աշխատանքային ստաժ կամ համապատասխան բնագավառի առնվազն երեք տարվա աշխատանքային ստաժ, եթե օրենքով այլ բան նախատեսված չէ և չի կարող զբաղեցնել այլ պաշտոն կամ կատարել այլ վճարովի աշխատանք` բացի գիտական, մանկավարժական և ստեղծագործական աշխատանքից՝ բացառությամբ մարզային հոգեկան առողջության ոլորտի, գյուղական բժշկական ամբուլատորիաների և առողջության կենտրոնների գործադիր մարմինների ղեկավարների, ինչպես նաև ռազմական կամ արտակարգ դրության կամ արտակարգ իրավիճակի դեպքում.

**6**

ե) Տնօրենի պաշտոնին նշանակված անձը գույքային պատասխանատվություն է կրում իր մեղքով Կազմակերպությանն պատճառած վնասի համար,

զ) Կազմակերպության գործադիր մարմնին նշանակված անձը պարտավոր է

չկատարել Հիմնադրի, Համայնքի ղեկավարի օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության։

**3.7.** Կազմակերպության տնօրենը.

ա) Առանց լիազորագրի հանդես է գալիս Կազմակերպության անունից, ներկայացնում է նրա շահերը և կնքում գործարքներ,

բ) ՀՀ օրենսդրությամբ, Հիմնադրի ու Համայնքի ղեկավարի որոշումներով ու սույն կանոնադրությամբ սահմանված կարգով տնօրինում է Կազմակերպության գույքը, այդ թվում՝ ֆինանսական միջոցները,

գ) Տալիս է Կազմակերպության անունից հանդես գալու լիազորագրեր, այդ թվում՝ վերալիազորման իրավունքով լիազորագրեր,

դ) Աշխատանքի է նշանակում և աշխատանքից ազատում է Կազմակերպության աշխատողներին, նրանց նկատմամբ կիրառում խրախուսման միջոցներ ու նշանակում կարգապահական տույժեր։ Կազմակերպության կազմում հիմնարկներ, մասնաճյուղեր կամ ներկայացուցչություններ ստեղծելու դեպքում

աշխատանքի է նշանակում և աշխատանքից ազատում է դրանց ղեկավարներին (տնօրեններին),

ե) Բանկերում բացում է հաշվարկային հաշիվներ,

զ) Կատարում է աշխատանքի բաշխում իր տեղակալի և Կազմակերպության աշխատողների միջև,

է) Սահմանում է Կազմակերպության կառուցվածքային ստորաբաժանումների իրավասությունները,

ը) Օրենքով ու սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս կատարման համար պարտադիր ցուցումներ և վերահսկում դրանց կատարումը,

թ) Իրականացնում է կադրերի ճիշտ ընտրություն և անհրաժեշտ պայմաններ ստեղծում նրանց մասնագիտական մակարդակի բարձրացման համար,

ժ) Վերահսկողություն է իրականացնում Կազմակերպության աշխատողների կողմից իրենց աշխատանքային պարտականությունների կատարման համար

ժա) Ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը,

ժբ) Կազմում է Կազմակերպության հաստիքային ցուցակն ու ծախսերի նախահաշիվը և դրանք ներկայացնում Համայնքի ղեկավարի հաստատմանը,

ժգ) Հաստատում է Կազմակերպության մասնաճյուղերի կանոնադրությունը,

ժդ) Ապահովում է Կազմակերպության գործունեության մասին համապատասխան հաշվետվությունների կազմումը և դրանք սահմանված կարգով ներկայացնում Համայնքի ղեկավարին,

ժե) Իրականցնում է ՀՀ օրենսդրությանը չհակասող այլ լիազորություններ։

**3.8.** Կազմակերպության տնօրենը չի կարող զբաղեցնել այլ պաշտոն կամ կատարել վճարովի այլ աշխատանք՝ բացի գիտական, մանկավարժական և ստեղծագործական աշխատանքից։

**7**

**3.9.** Կազմակերպության տնօրենը լրիվ գույքային պատասխանատվություն է կրում իր մեղքով Կազմակերպությանը պատճառված վնասի համար՝ ՀՀ օրենսդրությամբ սահմանված կարգով։ Տնօրենի լիազորությունների դադարեցումը հիմք չէ պատճառված վնասը հատուցելու, պարտականությունները չկատարելու համար։

**3.10.** Կազմակերպության տնօրենը պարտավոր չէ կատարել Հիմնադրի, Համայնքի ղեկավարի Հայաստանի Հանրապետության օրենսդրությանը հակասող որոշումները, կարգադրությունները, հրամանները, հրահանգները և դրանց չկատարման համար չի կարող ենթարկվել պատասխանատվության։

**3.11.** Կազմակերպության տնօրենի հետ կնքվում է աշխատանքային պայմանագիր, որով սահմանվում են Կազմակերպության տնօրենի իրավունքները, պարտականությունները, պատասխանատվությունը, նրա աշխատանքի վարձատրման պայմանները, աշխատանքային պայմանագրի դադարման հիմքերը և այլ դրույթներ, որոնք պայմանավորվող կողմերն

անհրաժեշտ կգտնեն։ Աշխատանքային պայմանագրի դրույթները չեն կարող հակասել Հայաստանի Հանրապետության աշխատանքային օրենսգրքի պահանջներին:

**3.12.** Կազմակերպության տնօրենի բացակայության դեպքում տնօրենի լիազորություններն իրականացնում է նրա տեղակալը:

**3.13.** Կազմակերպության տնօրենի լիազորությունները դադարեցվում են՝

1) իր դիմումի համաձայն,

2) իր գրավոր համաձայնությամբ ընտրվել կամ նշանակվել է այլ պաշտոնում կամ անցել է իր պաշտոնի հետ անհամատեղելի այլ աշխատանքի,

3) ժամանակավոր անաշխատունակության հետևանքով ավելի քան չորս ամիս անընդմեջ չի ներկայացել աշխատանքի,

4) երեք օր անհարգելի պատճառներով չի ներկայացել աշխատանքի:

5) նշանակվել է օրենքի պահանջների խախտմամբ, կամ առաջ են եկել հետևյալ հանգամանքները՝

ա) դատապարտվել է հանցագործության կատարման համար, և նրա դատվածությունը մարված կամ հանված չէ,

բ) օրենքի համաձայն արգելվել է ղեկավար պաշտոններ զբաղեցնել,

գ) նախընթաց երեք տարիների ընթացքում եղել է սնանկանալու պատճառով լուծարված և իր պարտատերերի օրինական պահանջները չբավարարած կազմակերպության ղեկավար,

6) իր գործառույթներն իրականացնելիս Կազմակերպությանը, իր մեղքով հասցրել է վնաս, որի գումարը գերազանցում է Կազմակերպության սեփականության իրավունքով պատկանող գույքի արժեքի մեկ տոկոսը,

7) դատարանի օրինական ուժի մեջ մտած վճռի հիման վրա ճանաչվել է անգործունակ, սահմանափակ գործունակ, անհայտ բացակայող կամ մահացած,

8) օրինական ուժի մեջ է մտել նրա նկատմամբ կայացված մեղադրական դատավճիռը,

9) զրկվել է Հայաստանի Հանրապետության քաղաքացիությունից,

10) նրա ղեկավարած Կազմակերպությունը դատական կարգով ճանաչվել է սնանկ կամ ունի դատարանի կողմից համապատասխան վճիռն ընդունվելուց

**8**

հետո վեց ամսվա ընթացքում իր մեղքով չկատարված գույքային պարտականություն,

11) Կազմակերպության կողմից վճարման ենթակա հարկերը կամ սոցիալական ապահովագրության հիմնադրամի վճարները սահմանված ժամկետից հետո իր մեղքով հաշվետու ժամանակաշրջանում չեն վճարվել,

12) մեկ տարվա ընթացքում ենթարկվել է կրկնակի կարգապահական պատասխանատվության,

13) իրականացնում է Հայաստանի Հանրապետության օրենսդրությանը չհակասող այլ լիզորություններ։

**4 . Կազմակերպության գույքն ու ֆինանսական միջոցները**

**4.1․** Կազմակերպության սեփականությունը ձևավորվում է Կազմակերպության հիմնադրման ժամանակ և հետագայում Համայնքի ղեկավարի կողմից սեփականության իրավունքով նրան հանձնվող, ինչպես նաև Կազմակերպության գործունեության ընթացքում արտադրված և ձեռք բերված գույքից:

**4.2․** Կազմակերպությունն իրավունք ունի օրենքին, Համայնքի ղեկավարի

որոշումներին և (կամ) սույն կանոնադրությանը համապատասխան իր հայեցողությամբ տիրապետել, տնօրինել և օգտագործել սեփականության իրավունքով իրեն պատկանող գույքը:

**4.3․** Կազմակերպության սեփականության պահպանման հոգսը կրում է Կազմակերպությունը:

**4.4․** Կազմակերպության սեփականության վրա կարող է բռնագանձում տարածվել միայն դատական կարգով:

**4.5․** Հիմնադիրը կարող է Կազմակերպությանն անժամկետ և անհատույց օգտագործման իրավունքով ամրացնել ցանկացած գույք:

Հիմնադիրը իրավունք ունի հետ վերցնել իր կողմից Կազմակերպությանն ամրացված գույքը:

**4.6․** Կազմակերպությունն իրավունք չունի իրեն ամրացված գույքը կամ դրա նկատմամբ իր իրավունքներն օտարելու, գրավ դնելու, հանձնելու անհատույց օգտագործման:

Կազմակերպությունն իրավունք ունի իրեն ամրացված գույքը Համայնքի անունից հանձնել վարձակալության, եթե դա արգելված չէ Հիմնադրի կամ Համայնքի ղեկավարի որոշմամբ:

Ամրացված գույքի վարձակալության ժամկետը մեկ տարուց ավելի չի կարող սահմանվել, բացառությամբ Հիմնադրի կամ Համայնքի ղեկավարի կողմից սահմանված դեպքերի:

Ամրացված գույքի օգտագործման արդյունքում Կազմակերպության ստացած եկամուտները Կազմակերպության սեփականությունն են:

Կազմակերպությանն ամրացված գույքի օգտագործման ընթացքում առաջացած անբաժանելի բարելավումները հանդիսանում են Հիմնադրի սեփականությունը:

**4.7․** Հիմնադրի կողմից գույքը Կազմակերպությանն ամրացնելը հիմք չէ այդ գույքի նկատմամբ Հիմնադրի կամ երրորդ անձանց իրավունքները

**9**

դադարացնելու կամ փոփոխելու համար:

**4.8․** Հիմնադրի կողմից Կազմակերպությանն ամրացված անշարժ գույքի կամ պետական պարտադիր գրանցման ենթակա գույքի նկատմամբ Կազմակերպության օգտագործման իրավունքը ծագում է դրանց նկատմամբ իրավունքի պետական գրանցման պահից:

**4.9․** Կազմակերպության ֆինանսական միջոցների հիմնական աղբյուրն են հանդիսանում ՀՀ պետական և համայնքային բյուջեներից հատկացումները, վճարովի ծառայություններից և սույն կանոնադրությամբ նախատեսված ու ՀՀ օրենսդրությամբ չարգելված այլ գործունեության արդյունքում գոյացած սեփական միջոցները, իրավաբանական և ֆիզիկական անձանց կամավոր ներդրումները ու հանգանակությունները, տեղական և միջազգային կազմակերպությունների կողմից տրամադրված դրամաշնորհները։ Տարբեր աղբյուրներից մուտք եղած բոլոր միջոցները մտնում են Կազմակերպության եկամուտների մեջ և կազմում նրա ֆինանսական միջոցների միասնական ֆոնդը։

**4.10.** Կազմակերպության գործունեության ընթացքում առաջացած շահույթն օգտագործվում է սույն կանոնադրությամբ նախատեսված նպատակների

իրականացման համար։ Կազմակերպության շահույթի օգտագործման կարգը սահմանում է Հիմնադիրը։

**4.11.** Կազմակերպության կողմից իր կարիքների համար գնումները կատարվում են «Գնումների մասին» ՀՀ օրենքով նախատեսված կարգով։

**4.12.** Կազմակերպության կողմից այլ ծառայություններ, աշխատանքներ կարող են մատուցվել միայն «Գնումների մասին» ՀՀ օրենքով նախատեսված կարգով։

**4.13.**Կազմակերպության հարկերը, տուրքերը և պարտադիր այլ վճարները վճարվում է շահույթ ստանալու նպատակ չհետապնդող կազմակերպությունների համար նախատեսված կարգով ու չափով։

**4.14.** Կազմակերպությունը Հիմնադրի կողմից սահմանված կարգով պարտավոր է հրապարակել իր տարեկան ֆինանսական հաշվետվությունը։

**4.15.** Կազմակերպության ֆինանսական գործունեության նկատմամբ վերահսկողությունն իրականացնում են Հիմնադիրը, Հիմնադրի կողմից լիազորված համայնքային մարմինը:

**4.16.** Կազմակերպության գործունեության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման) լիազոր մարմնի կողմից ընտրված աուդիտորի կողմի։

## **5. Կամակերպության վերակազմակերպումը և լուծարումը**

**5.1.** Կազմակերպությունը կարող է վերակազմակերպվել կամ լուծարվել Հիմնադրի որոշմամբ, ՀՀ քաղաքացիական օրենսգրքով սահմանված կարգով:

Համայնքային Կազմակերպությունը կարող է լուծարվել նաև սնանկության հետևանքով, իսկ օրենքով նախատեսված դեպքերում նաև դատական կարգով:

**5.2.** Համայնքային Կազմակերպությունը լուծարման դեպքում պարտատերերի պահանջները բավարարելուց հետո, մնացած գույքն ուղղվում է Համայնքի բյուջե:

**10**

**5.3.** Համայնքային Կազմակերպության լուծարմամբ նրա գործունեությունը դադարում է` առանց իրավունքները և պարտականություններն իրավահաջորդության կարգով այլ անձանց անցնելու:

**11**